钦定古今图书集成/明伦汇编/官常典/第642卷 > 许维祯
## 钦定古今图书集成/明伦汇编/官常典/第642卷 > 许维祯

按《元史良吏传》：“维祯，字周卿，遂州人。至元十五年，为
淮安总管府判官。属县盐城及丁溪场，有二虎为害，
维祯默祷于神祠，一虎去，一虎死祠前。境内旱蝗，维
祯祷而雨，蝗亦息。是年冬，无雪，父老言于维祯曰：‘冬
无雪，民多疾，奈何’？维祯曰：‘吾当为尔祷’。已而雪深三
尺。朝廷闻其事，方欲用之而卒。”